Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: a 18/1998. (VI. 3.) NM rendelethez
Paragraph Index: 14

a) Jelentés: Be- és kijelentendő. A betegséget vagy annak gyanúját neurológus, pszichiáter vagy kórboncnok szakorvosnak kell bejelenteni. A bejelentés alapja a klinikai és/vagy pathológiai diagnózis. Az eset bejelentéséről az OEK értesíti az Országos Psychiátriai és Neurológiai Intézet Neuropathológiai osztályát és a Semmelweis Egyetem Neurológiai Klinikáját. Az OPNI az elvégzett vizsgálatok eredményéről, a betegség gyanújának megerősítéséről vagy kizárásáról tájékoztatja az OEK Járványügyi osztályát. Az értesülést követően az eset kivizsgálását az ÁNTSZ megyei intézetének epidemiológusa az erre rendszeresített kérdőív alapján végzi. Ha a vizsgálat során megállapításra kerül, hogy a beteg donáció céljából vért adott, a véradás időpontjáról és helyéről értesíteni kell az Országos Vérellátó Szolgálatot.

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes